Reddit

dekstra|250ra|emblemo
**Reddit** (kutime skribata *reddit* senmajuskle; pron. /ˈrɛdɪt/) estas socia retejo pri aktualaĵoj kie la enskribitaj uzantoj afiŝas enhavojn, aŭ per ligilo aŭ tekste (*memafiŝo*). Post la afiŝado, aliaj uzantoj voĉdonas "supren" aŭ "malsupren" por rangigi la afiŝon kaj decidi ĝian pozicion sur la ĉefa kaj aliaj paĝoj de la retejo.

Reddit fondiĝis en 2005, fare de Steve Huffman kaj *Alexis Ohanian* kun interalie Aaron Swartz. Ĝin aĉetis la eldonejo *Condé Nast* en oktobro 2006. En septembro 2011, Reddit estas apartigita de Condé Nast mem, kaj nun funkcias kiel subfilio de la superfirmao de Condé Nast, *Advance Publications*.

Reddit estas plurlingva, kaj Esperanto estas inter la elekteblaj lingvoj, sed esperantlingva enhavo tre malabundas ĝis nun.

## Redditeroj 
Reddit estas organizita laŭ "subreddits" aŭ redditeroj esperante. Ĉiu redditero havas unikan temon, de kiuj kelkaj estas esperantlingvaj. Jen ekzemploj:
* /r/BonajMemeoj: redditero pri memeoj.
* /r/Esperanto: la ĉefa redditero pri Esperanto.
* Io ajn Esperante: la redditero en Esperanto.
* /r/Komunismo: redditero pri komunismo.
* /r/Linukso: redditero pri Linukso.
* /r/LudoKonstruado: redditero pri konstrui ludojn.
* /r/Muziko: redditero pri muziko.
* /r/Videoludado: redditero pri videoludado.

## Subreddits 
La enhavo de la retejo estas dividita en grandan nombron da temoj, dum nur 50 el tiuj temoj, kiuj estas konsiderataj "defaŭltaj temoj", estas videblaj sur la ĉefpaĝo de la retejo por novaj uzantoj kaj por registritaj uzantoj, kiuj ankoraŭ ne eniris la retejon sub ilia uzantnomo. En junio 2015 la kvindek defaŭltaj temoj de la retejo estas:

Iom simila al la fejsbuka retumado, komunumoj enhavantajn grandnombron da aktiviulaj uzas tiun ĉi diskutretejon por antaŭenigi siajn komunajn celojn. Ekzemple, aktuale en 2021 la plej granda kontraŭlabora komunumo en la interreto estas la r/antiwork paĝo sur Reddit kun proksimume 1.3 milionoj da sekvantoj.

## Sociaj eksperimentoj 
Ĉiujare, la fondintoj de la platformo Subreddit publikigas specialan projekton honore al la 1-a de aprilo, kiu inkluzivas socian eksperimenton inter retumantoj, kiu baziĝas sur la kolektiva agado de la uzantoj de la retejo.

En 2015 oni lanĉis en Subreddit nomitan r/thebutton kiu enkondukis butonon kaj kronometron kiu tiktakas 60 sekundojn reen. Uzantoj kiuj malfermis, ekis sian uzon de tiu ĉi retejo, antaŭ tiu tago povis premi la butonon nur unufoje aŭ elekti tute ne premi ĝin. Ĉiufoje kiam iu premis la butonon de la kronometro, ĝi tutmonde retiktakis ĝis 60 sekundojn kaj la uzanto ricevis markon apud sia nomo kun iu koloro. La diversaj koloroj simbolis la stadion en la tiktakado en kiu la uzantoj premis la butonon kaj tiel kreis simbolan dividon de la retumantoj en identigajn grupojn laŭ koloroj.

Unu el la plej famaj eksperimentoj sur la platformo okazis la 1-an de aprilo 2017 kiam la fondintoj enkondukis r/place n. La Subreddit enhavis kunlaboran retkanvason en kiu uzantoj povis pentri unu pikselon en ĉiu antaŭfiksita tempoperiodo (inter 5 kaj 20 minutoj). La projekto rezultigis altnivelan implikiĝon de uzantoj kaj ĉirkaŭ 1,2 milionoj da homoj partoprenis en la 72 horoj kiam ĝi estis aktiva. La paĝo funkciis kiel speco de virtuala "sablokesto" en kiu uzantoj ne ricevis instrukciojn kaj ricevis liberecon de agado surbaze de tempolimigitaj rekontribuoj al komuna pentraĵo. Multaj uzantoj kunlaboris en grupoj por krei grandajn ilustraĵojn kiel flagoj, emblemoj kaj diversaj ikonoj, kun multaj grupoj baziĝantaj sur komunumoj de ekzistantaj Subreddits. Pro la limigita kvanto de pikseloj sur la paĝo multaj uzantgrupoj komencis "batali" unu la alian super la pikseloj por siaj kreaĵoj, kiuj provokis multajn debatojn en la Subreddits implikitaj.

La projekto vekis intereson pri la agadmanieroj de la uzantoj en situacio kie malgraŭ la libereco de agado donita al ili, la plej multaj el ili organiziĝis en grupoj en mallonga tempo por krei komunajn verkojn kune. La rezultoj de ĉi tiu eksperimento pruvas la kapablon antaŭdiri kaj influi la konduton de individuaj uzantoj en la reto danke al ilia asocio kun pli granda komunumo.

## Vidu ankaŭ 
* Klaku
* Kontestataj Reddit-komunumoj
* Tubaro

## Notoj 
## Eksteraj ligiloj 
* Oficiala retejo
* Reddit en Esperanto

Kategorio:Retejoj aperintaj en 2005
Kategorio:Vikioj
Kategorio:Libera programaro
Kategorio:Retejoj en Usono
Kategorio:Sociaj retejoj
Kategorio:Retforumoj